དེ་དང་འདྲ་བར་དོན་གྲུབ་རྒྱལ་གྱི་སྒྲུང་གཏམ་མང་པོའི་ནང་དུ་ཡང་།ཀློག་པ་པོའམ་ཀློག་མཁན་ཞེས་པའི་ཚིག་དེ་མང་དུ་སྤྱད་ཡོད་དེ།དཔེར་ན།སད་ཀྱིས་བཅོམ་པའི་མེ་ཏོགནང་དུ་ཚེ་རིང་གིས་ལྷ་སྐྱིད་ལྕེབས་རྩིས་བྱས་པ་དང་བྲོས་པའི་སྐོར་དག་ཐོས་རྗེས་ཨ་ཁ།གནས་ཚུལ་དེ་ཚོ་ཁྱོད་ཚོར་བཤད་རྒྱུ་ལྟ་ཅི།ངའི་སེམས་ལ་དྲན་པ་ཙམ་གྱིས་ཀྱང་སྡུག་བསྔལ་བཟོད་གླགས་མེད་པས།ཀློག་མཁན་རྣམས་ཀྱིས་བཟོད་སྒོམ་གནང་བར་མཁྱེནཡང་ཨ་ནེ་སྒྲོལ་མསཀཱ་ཡེ།བརྩེ་ལྡན་གྱི་གྲོགས་པོ།མཁྱེན་ལྡན་གྱི་ཀློག་པ་པོ་རྣམ་པ་ལགས།གལ་ཏེ་ཁྱེད་ཀྱིས་གོང་གསལ་གྱི་གཏམ་རྒྱུད་དག་ལ་གཟིགས་མྱོང་ན།ཁྱེད་ཡང་ཇོ་མོ་ང་དང་འདྲ་བར་གཏམ་རྒྱུད་དེའི་ནང་གི་མི་སྣ་གཙོ་བོ་ལྷ་སྐྱིད་ལ་གདུང་སེམས་སྐྱེ་སྲིདཡང་བརྩེ་དུངས་ཀྱི་རྦ་རླབསདུ་ཀློག་པ་པོ་རྣམས་མཁྱེན་འདོད་ཡོད་ན་འབྲུག་མོས་ང་ལ་བསྐུར་བའི་ཡེ་གེ་་་་་་སྤྱན་བསྟར་ཞུས་ཆོགསོགས་དང་།གཞན་ཤ་དང་རུས་པའི་བརྩེ་དུངསདང་ཚུལ་ཁྲིམས་རྒྱ་མཚོབཙན་པོའི་བང་སོ་མྱུལ་བའི་གཏམ་རྒྱུདསོགས་ཀྱི་ནང་དུ་ཡང་ཡོད།དེ་ནི་དོན་གྲུབ་རྒྱལ་གྱི་སྒྲུང་གཏམ་གྱི་ཆེས་མངོན་གསལ་དོད་པའི་ཁྱད་ཆོས་ཤིག་ཡིན་ལ།དེ་ཅཱན་ཨེརགྱིས་ཤན་ཞུགས་པ་རྟོགས་སླའོ།།